ෂිමෆෝර් සංඥා ප්‍රථම වරට ලන්ඩන් හා ක්රෝයිඩොන් දුම්රිය මාර්ගය සඳහා යොදාගනු ලැබුවේ චාල්ස් හුටන් ග්‍රෙගරි විසින් 1830 වර්ෂයේදී. මෙම ෂිමෆෝර් සංඥා ක්‍රමය දුම්රිය මාර්ග සඳහා ඉතාමත් සාර්ථක සංඥා ක්‍රමයක් බවට පත් වුණ නිසා 1908 වන විට එම සංඥා ක්‍රමය ඇමරිකාව දක්වාද ව්‍යාප්ත වී තිබුණා. ඒ අතර ලංකාවට ද බ්‍රිතාන්‍යයන් විසින් දුම්රිය මාර්ග හඳුන්වා දීමෙන් පසු මෙම සංඥා ක්‍රමය ශ්‍රී ලංකාවේ ද බහුලව අද දක්වාම භාවිතයට ගැනෙනවා. ඒ අතර අද විදුලි සංඥා පද්ධතියක් ද ලංකාවේ භාවිතයට ගන්නවා. දුම්රිය මාර්ගයේ දුම්රිය ස්ථානයක් ආසන්නයේ හෝ දුම්රිය හන්දියක් ආසන්නයේ මීටර් 300ක් පමණ දුරින් මෙම ෂිමෆෝර් සංඥා පද්ධති දෙකක් දෙපැත්තේ සවි කරලා තියෙනවා. දුම්රිය මාර්ගයේ මෙම ෂිමෆෝර් සංඥා අත සවි කරලා තියෙන්නේ දුම්රිය මාර්ගයේ වම් අත පැත්තේයි. අපේ ලංකාවේ නම් කොළඹ සිට යනකොට වම් අත පැත්තේ. මොකද දුම්රිය මාර්ගය සෑම විටම ලංකාවේ දී ආරම්භ වන්නේ කොළඔ කොටුවෙන් නිසා. ඒ වාගේම සිග්නල් අත සෑම විටම දුම්රිය මාර්ගයෙන් පිටතට තමයි සවි කරලා තියෙන්නේ. මෙයට හේතුව දුම්රිය රියැදුරු බොහෝ විට ගමන් කරන්නේ වම් පස අසුනේ වීම නිසා වෙන්නට පුළුවන්.
ෂිමෆෝර් සංඥා ප්‍රථම වරට යොදා ගනු ලැබුවේ කුමක් සඳහා ද?
ලන්ඩන් හා ක්රෝයිඩොන් දුම්රිය මාර්ගය සඳහා